stanford-oval/wikipedia huggingface dataset:
Dodge Stratus

| Dodge Stratus |
| --- | --- |
 Toisen sukupolven Dodge Stratus (2004-2006)
Valmistustiedot
Valmistusmaa:   Yhdysvallat
Valmistaja:  Dodge
Konserni:  DaimlerChrysler
Valmistusvuodet:  1995–2006 Chrysler Stratus: 1995–2000
Muut nimet:  Chrysler Stratus (Eurooppa)
Korimalli:  4-ovinen sedan 2-ovinen coupé (2001-2005)
Luokka:  Mid-size
Edeltäjä:  Dodge Spirit Chrysler Saratoga (Eurooppa) Dodge Avenger (coupé)
Seuraaja:  Dodge Avenger Chrysler Sebring (Eurooppa)
Teknisesti samankaltaisia:  Ensimmäinen sukupolvi: Chrysler Cirrus Plymouth Breeze Toinen sukupolvi: Chrysler Sebring Coupé: Chrysler Sebring coupé Mitsubishi Eclipse Mitsubishi Galant
Vetotapa:  etuveto
Dodge Stratus ja sen sisarmallit Chrysler Cirrus ja Plymouth Breeze ovat kaikki vain keulaltaan ja varustelutasoltaan toisistaan eroavia, keskikokoisia neliovisia sedaneita, joita kutsuttiin Amerikassa nimellä Cloud car. Euroopassa autoa myytiin nimellä Chrysler Stratus.
Ensimmäinen sukupolvi (1995–2000)

Ensimmäinen sukupolvi esiteltiin vuonna 1994. Dodge Stratus on JA-alustan keskimmäinen malli. Chrysler Cirrus oli kalliimpi malli ja Plymouth Breeze halvempi. Malleja on kaksi: SE, jossa on vakiona 2,0-litrainen moottori (sai myös 2,4-litraisena) ja ES, jossa on 2,4-litrainen on vakiona ja lisävarusteena Mitsubishin kehittämä 2,5-litrainen V6 tyyppimerkinnältään 6G73. Eurooppalaisissa Chrysler Stratus -malleissa ES-versiota vastaa mallimerkintä LE ja paremmin varusteltua SE-versiota mallimerkintä LX.
Autossa on monia yhteisiä osia Cirruksen ja Breezen kanssa, sisustat ovat kuitenkin hyvin erilaiset. Dodge Stratuksen tunnusomaisia teknisiä erikoisuuksia ovat etulokasuojan sisään sijoitettu akku sekä 2,5-litraisen moottorin sytytystulpat, joista kolme on sijoitettu moottorin imusarja alle, kuten useissa muissakin etuvetoisissa autoissa joissa on V-moottori.
Varusteita autossa on automaattivaihteisto, lukkiutumattomat jarrut, säädettävä ratti, vakionopeudensäädin, sähköikkunat, keskuslukitus, sähkösäätöinen kuljettajan penkki, nahkapenkit, sähköantenni, kuuden CD:n vaihtaja, kattoluukku, avaimeton järjestelmä ja varkaudenestolaite. 5-vaihteisen manuaalivaihteiston sai vaihtoehtoisena 2,0-litraiseen malliin. Myöhempiin vuosimalleihin oli saatavilla lisävarusteena myös puoliautomaattinen AutoStick-vaihteisto.
Autoa valmistettiin vuosien 1995 ja 2000 välillä myös Meksikossa (DaimlerChrysler de Mexico). Siellä myytiin turboahdettua mallia Stratuksesta. Tässä mallissa oli 2,4-litrainen moottori nelivaihteisella AutoStick-vaihteistolla. Tehoa oli 168 hv @ 5200 r/min.
Ensimmäinen sukupolvi (1995–2000) > Moottorit

2.0 R4, 1996 cm3, 96 kW (130 hv) @5850 r/min, 174 Nm @4950 r/min LE
2.0 R4, 1996 cm3, 98 kW (133 hv) @xxx0 r/min, xxx Nm @xxx0 r/min (16 Valve)
2.0 R4, 1996 cm3, 103 kW (140 hv) @xxx0 r/min, xxx Nm @xxx0 r/min (16 Valve)
2.4 R4, 1996 cm3, 103 kW (140 hv) @5xxx r/min, xxx Nm @xxx0 r/min (16 Valve)
2.4 R4, 1996 cm3, 112 kW (152 hv) @5xxx r/min, xxx Nm @xxx0 r/min (16 Valve)
2.4 R4, 1996 cm3, 125 kW (170 hv) @5xxx r/min, xxx Nm @xxx0 r/min
2.5 V6, 2497 cm3, 118 kW (160 hv) @5950 r/min, 213 Nm @4400 r/min LX
Ensimmäinen sukupolvi (1995–2000) > Mitat

Pituus: 4746 mm
Leveys: 1822 mm
Korkeus: 1374 mm
Akseliväli: 2743 mm
Toinen sukupolvi (2001–2006)

Toisen sukupolven valmistus aloitettiin vuonna 2000. Chrysler Stratuksen sijaan Euroopassa tuli myyntiin Yhdysvaltain tavoin Chrysler Sebring. Dodge Stratuksesta tuli vuonna 2000 myös coupé-malli, jolla kuitenkaan ei ole muuta yhteistä sedanin kanssa kuin nimi ja muutamat muotoiluseikat. Coupé-malli korvasi Dodge Avengerin. Se on valmistettu yhteistyössä Mitsubishin kanssa ja tuotantopaikkana on Normal Illinois'ssa.
Stratuksessa on Chrysler Sebringin tavoin uudistettu versio Chryslerin JA-alustasta, nimeltään JR. Coupé-mallit eivät perustuneet samaan alustaan, vaan ne on kehitetty Mitsubishi Eclipsestä.
Meksikossa myytiin turboahdettua Stratus R/T -versiota, jonka tehot oli aluksi 215 hv. Myöhemmin tehoja nostettiin 225 hevosvoimaan Dodge SRT-4:stä lainatulla moottorilla. R/T-mallit tunnistaa takana olevasta "High Output" -tekstistä.
Toinen sukupolvi (2001–2006) > Moottorit

Stratus 2.4, R4, 2429 cm3 (87,5 x 101 mm), 112 kW (152 hv) @ 5200 r/min, 218 Nm @ 4200 r/min
Stratus 2.7, V6, 2736 cm3 (86,0 x 78,5 mm), 149 kW (203 hv) @ 6000 r/min, 255 Nm @ 4900 r/min
Stratus Coupe 2.4, R4, 2351 cm3 (86,5 x 100 mm), 106 kW (147 hv) @ 5500 r/min, 214 Nm @ 4000 r/min
Stratus Coupe 3.0, V6, 2972 cm3 (91,1 x 76 mm), 149 kW (203 hv) @ 5500 r/min, 278 Nm @ 4500 r/min
Ensimmäisen sukupolven Dodge Stratus
Chrysler Stratus (Eurooppa)
Dodge Stratus sedan (2001-2003)
Dodge Stratus Coupé
Goldstein

Goldstein on muun muassa seuraavien henkilöiden sukunimi:
Adam Goldstein (1973–2009), yhdysvaltalainen DJ
Allan A. Goldstein (s. 1949), yhdysvaltalainen elokuvaohjaaja, käsikirjoittaja ja tuottaja
Elliott Goldstein (s. 1938), yhdysvaltalainen näyttelijä
Eugen Goldstein (1850–1930), saksalainen fyysikko
Herbert S. Goldstein (1890–1970), yhdysvaltalainen rabbi ja juutalaisjohtaja
Ioan-Isidor Goldstein (1925–2007), romanialais-ranskalainen kirjailija ja elokuvantekijä
Jonathan Goldstein (kirjailija) (s. 1969), yhdysvaltalais-kanadalainen kirjailija ja radiotuottaja
Jonathan Goldstein (näyttelijä) (s. 1964), yhdysvaltalainen näyttelijä
Jonathan Goldstein (säveltäjä), brittiläinen elokuva- ja televisiosäveltäjä
Jonathan Goldstein (käsikirjoittaja) (s. 1968), yhdysvaltalainen elokuvakäsikirjoittaja
Jonathan A. Goldstein (1929–2004), yhdysvaltalainen raamatuntutkija ja kirjailija
Joseph L. Goldstein (s. 1940), yhdysvaltalainen biokemisti ja geneetikko, Nobelin lääketieteen palkinnon saaja
Kurt Goldstein (1878–1965), saksanjuutalainen neurologi ja psykiatri
Lisa Goldstein (s. 1953), yhdysvaltalainen fantasia- ja tieteiskirjailija
Moisei Markovitš Goldstein (1891–1918), venäläinen vallankumouksellinen
Rebecca Goldstein (s. 1950), yhdysvaltalainen filosofi ja kirjailija.
Emmanuel Goldstein, Puolueen vihollinen George Orwellin kirjassa Vuonna 1984
| --- | --- |
: Tällä täsmennyssivulla luetellaan henkilöitä, joilla on sama sukunimi.
Goldschmidt

Goldschmidt on muun muassa seuraavien henkilöiden sukunimi:
Adolph Goldschmidt (1863–1944), saksalainen taidekriitikko
Berthold Goldschmidt (1903–1996), saksalainen säveltäjä
Elsa Björkman-Goldschmidt (1888–1982), ruotsalainen kirjailija
Hans Goldschmidt (1861–1923), saksalainen kemisti, termiitin keksijä
Hermann Mayer Salomon Goldschmidt (1802-1866), saksalais-ranskalainen tähtitieteilijä
Richard Benedikt Goldschmidt (1878–1958), yhdysvaltalainen geneetikko
Levin Goldschmidt (1829–1897), saksalainen juristi
Meir Aron Goldschmidt (1819–1887), tanskalainen kirjailija ja journalisti
Neil Goldschmidt (1940–2024), yhdysvaltalainen demokraattisen puolueen poliitikko
Paul Goldschmidt (s. 1987), yhdysvaltalainen baseballpelaaja
Pinchas Goldschmidt (s. 1963), sveitsiläistaustainen rabbi, Moskovan päärabbi 1993–2022
Rudolf Goldschmidt (1876–1950), saksalainen insinööri ja keksijä
Theodor Goldschmidt (1817–1875), saksalainen kemisti
Tijs Goldschmidt (s. 1953), hollantilainen biologi ja kirjailija.
Victor Mordechai Goldschmidt (1853–1933), saksalainen mineralogi
Victor Moritz Goldschmidt (1888–1947), norjalainen mineralogi ja geokemisti, Goldschmidtin luokittelun kehittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Goodwood Circuit

| Goodwood Circuit |
| --- | --- |

Sijainti:  Chichester, Englanti
Valmistumisvuosi:  1948
Radan pituus:  3,862 km
Mutkia:  11
Suurimmat tapahtumat:  Goodwood Festival of Speed Goodwood Revival
Goodwood Circuit on moottorirata West Sussexissa, Englannissa. Merkittäviä tapahtumia radalla ovat Goodwood Festival of Speed ja Goodwood Revival.
Vuonna 1946 Tony Gaze ehdotti, että Westhampnettin lentokenttä sopisi moottoriurheilulle ja Goodwood Motor Circuit avattiin kaksi vuotta myöhemmin. Richmond and Gordonin herttua sulki radan vuonna 1966 turvallisuushuolien vuoksi, mutta sitä käytettiin vielä testaamiseen. Vuonna 1998 Marchin jaarli avasi radan historialliseen Revival-tapahtumaan viisi vuotta Festival of Speed -vuorinousun aloittamisen jälkeen. Uudelleenavaamista varten radalle rakennettiin maavalleja äänen vaimentamiseksi ja radalle myönnettiin vain historiallisen kategorian luokitus.
Rata sijaitsee maan etelärannikolla Goodwoodin kartanon lähellä ja se kulkee kaupungin toisen maailmansodan aikaisen ruohopintaisen lentokentän ympäri. Ensimmäinen kilpailu siellä pidettiin vuonna 1948 ja sen voitti Stirling Moss.
Moni kuuluisa F1 -kuljettaja on ajanut Goodwoodissa, kuten esimerkiksi Mike Hawthorn ja Graham Hill, jotka ajoivat ensimmäiset yksipaikkaisten kilpailut juuri siellä.
Radalla on myös tapahtunut vakavia onnettomuuksia: Moss kolaroi St. Mary's -mutkassa aiheuttaen hänen kilpauransa loppumisen. McLaren-tallin perustaja Bruce McLaren kuoli testionnettomuudessa vuonna 1970.
Goodwoodissa ei enää vuoden 1966 jälkeen ajettu kilpailuja, koska radan omistajat eivät halunneet lisättävän mutkia hidastamaan nopeutuneita autoja. Festivaalin mäkiajon suosion jälkeen ohjelmaan lisättiin vuonna 1998 myös kilpailu moottoriradalla, ja sen jälkeen rata on toiminut useiden historiallisten autojen kilpailujen pitopaikkana. Rataa käytetään nykyisin myös yleisöajossa.
Aiheesta muualla

Kuvia tai muita tiedostoja aiheesta Goodwood Circuit Wikimedia Commonsissa
Eero Hyökyvirta

Eero Hyökyvirta (s. 17. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on tällä hetkellä ilman seuraa, mutta pelasi kaudella 2018 Veikkausliigaa Ilveksen riveissä. Liigadebyyttinsä Hyökyvirta teki 15. huhtikuuta 2018 ottelussa Kuopion Palloseuraa vastaan. Ilvekseen Hyökyvirta siirtyi marraskuussa 2017 HIFK:sta. Hän kuitenkin päätyi purkamaan sopimuksensa seuran kanssa elokuussa 2018, jotta voisi keskittyä opiskeluun.
Gale Sondergaard

| Gale Sondergaard |
| --- | --- |
 Gale Sondergaard elokuvassa Tyttöjä alle 20:n (Dramatic School, 1938)
Henkilötiedot
Syntynyt: 15. helmikuuta 1899 Litchfield, Minnesota
Kuollut: 14. elokuuta 1985 (86 vuotta) Woodland Hills, Kalifornia
Näyttelijä
Aktiivisena:  1936–1983
Palkinnot
 Parhaan naissivuosan Oscar-palkinto (Anthony Adverse) 
Aiheesta muualla
IMDb 
Elonet
Gale Sondergaard (15. helmikuuta 1899 Litchfield, Minnesota – 14. elokuuta 1985 Woodland Hills, Kalifornia) oli yhdysvaltalainen näyttelijä.
Ura

Gale Sondergaard aloitti uransa teatterissa. Hänen elokuvadebyyttinsä oli naissivuosa elokuvassa Anthony Adverse, jonka roolista hän sai parhaan naissivuosan Oscar-palkinnon. Hän näytteli sivurooleja lukuisissa 1930-luvun lopun ja 1940-luvun alun elokuvissa, mukaan lukien Kummitusyö (The Cat and the Canary, 1939), Zorron merkki (The Mark of Zorro, 1940) ja Kirje (The Letter, 1940). Hänen naispäärooleistaan tunnetuin on luultavasti rooli Paul Munin vastanäyttelijänä elokuvassa Emile Zolan elämä (The Life of Emile Zola, 1937). Hän oli ehdolla parhaan naissivuosan Oscar-palkintoon elokuvasta Anna ja Siamin kuningas (Anna and the King of Siam, 1946). 1940-luvun loppua kohden hänen elokuvaroolinsa kuitenkin harvenivat ja 1950-luvulla hän palasi takaisin teatterin pariin. Sondergaard näytteli niin elokuvissa, teatterissa kuin televisiossa aina 1980-luvun alkupuolella asti.
Yksityiselämä

Gale Sondergaardin vanhemmat olivat amerikantanskalaisia. Sondergaard oli naimisissa kaksi kertaa. Hänen toinen avioliitto käsikirjoittaja-ohjaaja Herbert J. Bibermanin kanssa kesti vuodesta 1930 aina Bibermanin kuolemaan vuoteen 1971 asti. Sekä Bibermanin että Sondergaardin urat kärsivät Bibermanin joutuessa Hollywoodin mustalle listalle ja Sondergaard päätti tämän jälkeen palata takaisin teatterin pariin. Sondergaardilla ja Bibermanilla oli kaksi lasta. Sondergaard kuoli aivoveritulppaan 86-vuotiaana vuonna 1985.
Filmografia

| Vuosi | Alkuperäinen nimi | Suomenkielinen nimi | Rooli |
| --- | --- | --- | --- |
| 1936 | Anthony Adverse | Seikkailija - Anthony Adverse | Faith Paleologus |
| 1937 | Maid of Salem | Verenpunainen usva | Martha Harding |
| 1937 | Seventh Heaven | Mestarisalapoliisi | Nana, Dianen sisko |
| 1937 | The Life of Emile Zola | Emile Zolan elämä | Lucie Dreyfus |
| 1938 | Lord Jeff | Lord Jeff | Doris Clandon |
| 1938 | Dramatic School | Tyttöjä alle 20:n | madame Therese Charlot |
| 1939 | Never Say Die | Hei iloinen elämä! | Juno Marko |
| 1939 | Juarez | Vapaudensankari Juarez | keisarinna Eugenie |
| 1939 | Sons of Liberty |  | Rachel Salomon |
| 1939 | The Cat and the Canary | Kummitusyö | neiti Lu |
| 1939 | The Llano Kid |  | Lora Travers |
| 1940 | The Blue Bird | Sininen lintu | Tylette (kissa) |
| 1940 | The Mark of Zorro | Zorron merkki | Inez Quintero |
| 1940 | The Letter | Kirje | rouva Hammond |
| 1941 | The Black Cat |  | Abigail Doone |
| 1941 | Paris Calling | Pariisi kutsuu | Colette |
| 1942 | My Favorite Blonde | Vakoilijoitten verkossa | madame Stephanie Runick |
| 1942 | Enemy Agents Meet Ellery Queen |  | rouva Van Dorn |
| 1943 | A Night to Remember | Kauhujen yö Iloinen katu 13:ssa | rouva Devoe |
| 1943 | Appointment in Berlin |  | Gretta Van Leyden |
| 1943 | Isle of Forgotten Sins |  | Marge Willison |
| 1943 | The Strange Death of Adolf Hitler |  | Anna Huber |
| 1944 | The Spider Woman | Hämähäkkinainen | Adrea Spedding |
| 1944 | Follow the Boys |  | omana itsenään |
| 1944 | Christmas Holiday | Tuli ja tuhka | rouva Monette |
| 1944 | The Invisible Man's Revenge | Näkymättömän miehen kosto | lady Irene Herrick |
| 1944 | Gypsy Wildcat | Mustalaisleirin kuningatar | Rhoda |
| 1944 | The Climax | Vaarallinen rakkaus | Luise |
| 1944 | Enter Arsene Lupin | Arsene Lupin astuu näyttämölle | Bessie Seagrave |
| 1946 | The Spider Woman Strikes Back |  | Zenobia Dollard |
| 1946 | A Night in Paradise | Yö paratiisissa | Attosa |
| 1946 | Anna and the King of Siam | Anna ja Siamin kuningas | lady Thiang |
| 1946 | The Time of Their Lives | Aaveita, autoja ja ammuksia | Emily |
| 1947 | Pirates of Monterey | Montereyn merirosvot | Señorita De Sola |
| 1947 | Road to Rio | 2 iloista merimiestä Riossa | Catherine Vail |
| 1949 | East Side, West Side | Epävarma kohtalo | Nora Kernan |
| 1969 | Savage Intruder |  | Leslie |
| 1969 | Slaves |  | New Orleans lady |
| 1976 | The Return of a Man Called Horse | Mies hevosena osa 2 - Paluu | Elk Woman |
| 1976 | Pleasantville |  | Ora |
| 1983 | Echoes |  | rouva Edmunds |
Aiheesta muualla

Gale Sondergaard NNDB:ssä
Gale Sondergaardin näyttelemät näytelmät
Wikimedia Commonsissa on kuvia tai muita tiedostoja aiheesta .
Gale Sondergaard elokuvassa Kirje.
Eero Hyvärinen (moottoripyöräilijä)

Eero Hyvärinen (s. 16. syyskuuta 1954) on suomalainen moottoripyöräilijä. Hyvärinen kilpaili sekä EM- että MM-sarjoissa ja voitti Suomen mestaruuden kuudesti, sekä Euroopan mestaruuden kerran. Hän on pitänyt moottoripyörähuoltoa Kuopiossa aktiivisen kilpauransa jälkeen.
Demijivskan metroasema

| Demijivska (Деміївська) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°24′17″N, 30°31′00″E
Paikkakunta:  Kiova, Ukraina
Avattu:  15. joulukuuta 2010
Rakenne
Tyyppi:  tunneliasema
Demijivska (ukr. Деміївська) on yksi Kiovan metron asemista. Se avattiin 15. joulukuuta 2010.
Galleria

Asemalaituri
Aseman sisäänkäynti
Aiheesta muualla

Kuvia tai muita tiedostoja aiheesta Demijivskan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Lybidskan metroasema ▷ Herojiv Dnipra |  |  Obolonsko-Teremkivska-linja |  | Holosijivska ▷ Teremkyn metroasema |
muokkaa wikidataa
Eero Hyvärinen (voimistelija)

| Mitalit> Maa:   Suomi.Miesten voimistelu. Olympialaiset  | Mitalit> Maa:   Suomi.Miesten voimistelu. Olympialaiset  | Mitalit> Maa:   Suomi.Miesten voimistelu. Olympialaiset  | Maa:   Suomi> Miesten voimistelu. |
| --- | --- | --- | --- |
|  Hopeaa | Tukholma 1912 | joukkuevoimistelu,vapaa järjestelmä |  |
Eero Juho Hyvärinen (27. huhtikuuta 1890 Kontiolahti, Suomen suuriruhtinaskunta – 27. toukokuuta 1973 Lahti)  oli suomalainen voimistelija ja olympiamitalisti. Hän edusti seuratasolla Kuopion Reipasta ja Ylioppilasvoimistelijoita.
Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.
Ecuador Open

| Ecuador Open> Tiedot |
| --- | --- |
Kiertue:  ATP-turnaus
Sijainti:  Quito  Ecuador
Kilpailupaikka:  Club Jacarandá
Kilpailuluokka:  ATP World Tour 250
Kenttätyyppi:  Massa / ulkokentät
Kaavio:  28S / 32Q / 16D
Palkintorahaa:  494 310 $
Virallinen sivusto
Ecuador Open on helmikuussa Quitossa, Ecuadorissa järjestettävä tennisturnaus. Turnaus järjestettiin ensimmäisen kerran vuonna 2015. Turnaus kuuluu miesten ATP World Tour 250 -sarjaan.
Vuoden 2016 turnauksen voittaja Víctor Estrella Burgos ja vastustaja Thomaz Bellucci
Tulokset > Kaksinpeli

| Vuosi | Voittaja | Loppuotteluvastustajat | Tulos |
| --- | --- | --- | --- |
| 2015 |  Víctor Estrella Burgos |  Feliciano López | 6–2, 6–7(5–7), 7–6(7–5) |
| 2016 |  Víctor Estrella Burgos (2) |  Thomaz Bellucci | 4–6, 7–6(7–5), 6–2 |
| 2017 |  Víctor Estrella Burgos (3) |  Paolo Lorenzi | 6–7(2–7), 7–5, 7–6(8–6) |
| 2018 |  Roberto Carballés Baena |  Albert Ramos Viñolas | 6–3, 4–6, 6–4 |
Tulokset > Nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 2015 |  Gero Kretschmer   Alexander Satschko |  Victor Estrella Burgos   João Souza | 7–5, 7–6(7–3) |
| 2016 |  Pablo Carreño Busta   Guillermo Durán |  Thomaz Bellucci    Marcelo Demoliner | 7–5, 6–4 |
| 2017 |  James Cerretani   Philipp Oswald |  Julio Peralta    Horacio Zeballos | 6–3, 2–1, ret. |
| 2018 |  Nicolás Jarry   Hans Podlipnik-Castillo |  Austin Krajicek   Jackson Withrow | 7–6(8–6), 6–3 |
Aiheesta muualla

Viralliset kotisivut (Arkistoitu – Internet Archive) (espanjaksi)
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Eero Hyvärinen

Eero Hyvärinen on muun muassa seuraavien henkilöiden nimi:
Eero Hyvärinen (1859–1931), rovasti, valtiopäivämies ja kirjailija
Eero Hyvärinen (1890–1973), voimistelija
Eero Hyvärinen (s. 1954), moottoripyöräilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eero Hyvärinen”, voi hakea sivunnimihaulla, laajalla sivunnimihaulla tai tekstihaulla.
Gimax

| "Gimax" |
| --- | --- |

Henkilötiedot
Koko nimi:  Carlo Franchi
Kansalaisuus:   Italia
Formula 1 -ura
Aktiivivuodet:  1978
Talli(t):  Surtees
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1978
Viimeinen kilpailu:  Italian Grand Prix 1978
Carlo Virginio "Gimax" Franchi (1. tammikuuta 1938 – 14. tammikuuta 2021) oli italialainen F1-kuljettaja.
Ura > Pikkuformulat

Gimax ajoi ennen Formula 1:iä Italian ja Euroopan Formula 2 sekä Formula 3 -sarjoissa vaihtelevin tuloksin. Hän voitti vuoden 1965 Italian Formula 2 -mestaruuden.
Ura > Formula 1

Gimax osallistui yhteen F1-osakilpailuun kaudella 1978, Italian GP:hen. Hän kuitenkin karsiutui eikä päässyt starttaamaan kilpailuun.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1978 | Team Surtees | Surtees TS20 | Cosworth V8 | ARG | BRA | RSA | USW | MON | BEL | ESP | SWE | FRA | GBR | GER | AUT | NED | ITA DNQ | USA | CAN | NC | 0 |
Ura > Urheiluautosarjat

Gimax kilpaili 1970-luvun aikana säännöllisesti urheiluautosarjoissa.
Muuta

Gimax ei koskaan kilpaillut oikealla nimellään. Hänen poikansa Gianluigi Franchi on myös kilpaillut Gimax-nimellä.
Euroopan unionin avaruusohjelmavirasto

| Euroopan unionin avaruusohjelmavirasto > EUSPA |
| --- | --- |

 EU:n avaruusohjelmaviraston rakennus Prahassa.
Perustettu:  2021
Edeltävät virastot:  Euroopan GNSS-virasto (2004–2021)
Tyyppi:  Erillisvirasto
Toimivalta:  Euroopan unioni
Sijainti:  Praha, Tšekki
Pääjohtaja:  Rodrigo da Costa
Työntekijöitä:  211
Aiheesta muualla
Sivusto
Euroopan unionin avaruusohjelmavirasto (EUSPA, engl. European Union Agency for the Space Programme) on Euroopan unionin (EU) erillisvirasto, joka tukee EU:n avaruusohjelman toimeenpanoa. Se perustettiin vuonna 2004 Galileo- ja EGNOS-satelliittipaikannusjärjestelmien hallinnointia varten. Vuonna 2021 uudistettu virasto sai vastuulleen muutkin osat EU:n avaruusohjelmasta, kuten Copernicus- ja GOVSATCOM-ohjelmat.
EUSPA:n toiminta perustuu EU:n avaruusohjelma-asetukseen. Viraston sijaintipaikka on Tšekin pääkaupunki Praha, ja sen nykyinen pääjohtaja on Rodrigo da Costa.
EUSPA:n toiminta

EUSPA:n tarkoituksena on toteuttaa EU:n avaruusohjelmaa ja tarjota kansalaisille ja yrityksille luotettavia ja turvallisia avaruuspalveluita.
Viraston vastuihin kuuluu EU:n satelliittipaikannusjärjestelmien (GNSS) eli Galileo-satelliittijärjestelmän sekä satelliittipohjaisen parannusjärjestelmä EGNOS:n kehittäminen ja ylläpito. Lisäksi EUSPA:n vastuulle kuuluu muun muassa EU:n Copernicus-maanseurantaohjelma ja GOVSATCOM-satelliittiviestintäohjelma.
Taustaa

Nykyistä virastoa edelsi Euroopan komission ja Euroopan avaruusjärjestön ESA:n yhteisyritys GALILEO Joint Undertaking (GJU), joka perustettiin toukokuussa 2002. Sen toiminta oli tehotonta, ja se lakkautettiin 1. tammikuuta 2007. Heinäkuussa 2004 EU:n neuvosto päätti perustaa erillisviraston nimellä Euroopan GNSS-valvontaviranomainen (engl. European GNSS Supervisory Authority, GSA). Syyskuussa 2010 se päätettiin uudelleennimetä Euroopan GNSS-virastoksi (engl. European GNSS Agency, GSA). Nykyinen Euroopan unionin avaruusohjelmavirasto pohjautuu 28. huhtikuuta 2021 annettuun Euroopan parlamentin ja neuvoston avaruusohjelma-asetukseen (EU) 2021/696.
Aiheesta muualla

EUSPA:n sivusto
Entisen Euroopan GNSS-viraston logo.
Gerber

Gerber on muun muassa seuraavien henkilöiden sukunimi:
Beat Gerber (s. 1982), sveitsiläinen jääkiekkoilija
Carl Friedrich von Gerber (1823–1891), saksalainen oikeustieteilijä ja valtiomies
Eugene John Gerber (1931–2018), yhdysvaltalainen katolinen piispa
Heiko Gerber (s.  1972), saksalainen jalkapalloilija
Heinrich Gerber (1832–1912), saksalainen insinööri ja sillanrakentaja
Joan Gerber (1935–2011), yhdysvaltalainen ääninäyttelijä
Kaia Gerber (s. 2001), yhdysvaltalainen malli ja näyttelijä
Martin Gerber (s. 1974), sveitsiläinen jääkiekkomaalivahti
Michael Gerber (s. 1969), yhdysvaltalainen kirjailija
Philipp Gerber (s. 1985) sveitsiläinen jääkiekkomaalivahti.
Muita merkityksiä

Gerber, Fiskars Oyj:n omistama työkalumerkki.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gerberoy

Gerberoy
Gerberoy on kunta Ranskan pohjoisella Hauts-de-Francen alueella Oisen departementissa. Entisellä Picardien hallintoalueella sijaitsevassa kunnassa on vajaa sata asukasta.
Kunta muodostuu lähinnä kylästä, joka on rakennettu kukkulalle ja sijaitsee 83 kilometriä Pariisista pohjoiseen ja 51 kilometriä Amiensista lounaaseen. Kylän nähtävyyksiin kuuluu 1000–1400-luvulta peräisin oleva kirkko Collégiale Saint-Pierre de Gerberoy. Ristikkotaloistaan tunnettu Gerberoy on valittu kauneimpien ranskalaiskylien järjestön Les Plus Beaux Villages de France jäseneksi. Hauts-de-Francen alueelta järjestöön kuuluu Gerberoyn lisäksi vain Parfondevalin kylä Aisnen departementissa..